**Integrovaná doprava Žilinského kraja, s.r.o.**

Pri Rajčianke 2900/43

010 01 Žilina

 [Obce Rajeckej doliny]

**Návrh novej koncepcie cestovných poriadkov**

Vážená pani primátorka/Vážený pán primátor

Vážená pani starostka/Vážený pán starosta,

v septembri minulého roka Vám bol zaslaný list, v ktorom sme predstavili našu spoločnosť. Zároveň sme Vám zaslali nové cestovné poriadky prímestskej autobusovej dopravy a požiadali o zaslanie pripomienok. Opätovne si Vám dovoľujeme zaslať návrh novej koncepcie cestovných poriadkov, do ktorých sme zapracovali oprávnené pripomienky, spolu s cestovným poriadkom železničnej dopravy.

Nevyhnutnou podmienkou úpravy cestovných poriadkov bolo nadviazanie autobusov v stanovených prestupných miestach, uzloch na existujúcu železničnú dopravu, resp. do doby navýšenia kapacity železničnej dopravy na nevyhnutnú úroveň, na doplňujúce nosné linky autobusovej dopravy. Cieľom nových cestovných poriadkov je postupne učiť cestujúcich prestupovať a ušetrené výkony použiť na zahustenie spojov na potrebný interval v zmysle štandardov, alebo na naplnenie štandardov v podobe prvého ranného či posledného večerného spoja, z tej ktorej obce či časti kraja.

Ak epidemiologická situácia dovolí, najneskôr do konca júla plánujeme usporiadať avizované stretnutie, na ktorom Vaše prípadné pripomienky spoločne prekonzultujeme (pozvánka s presným termínom a určením miesta a času bude zaslaná dodatočne). Predpokladaný termín platnosti nových cestovných poriadkov je od 12.12.2021.

Spustenie integrovanej dopravy na pilotnom území ŽSK predpokladáme najneskôr do konca roka 2021. Aktuálne sme v procese schvaľovania zmlúv a potrebných dokumentov pre spustenie IDS v ŽSK. Z technologického hľadiska, po odsúhlasení všetkých procesných krokov, musí dôjsť k integračným testom, kde budeme realizovať v skúšobnej fáze overenie funkčnosti a pripravenosti všetkých dopravcov po technickej stránke zvládnuť procesy pre prácu s dopravnou kartou, resp. spoločným cestovným lístkom (všetci zmluvní dopravcovia musia úspešne absolvovať testovaciu prevádzku).

Tiež  muselo nevyhnutne dôjsť k zmene tarify na časovú. V tejto súvislosti intenzívne prebiehajú nevyhnutné procesy spojené s nastavením vybavovacieho zariadenia pre cestujúcich v rámci MHD krajského mesta Žilina.

Ďakujeme za spoluprácu.

Ing. Richard Staškovan

konateľ spoločnosti